stanford-oval/wikipedia huggingface dataset:
Topologinen aliavaruus
Ominaisuuksia

Relatiivitopologialla on seuraava tyypillinen ominaisuus. Olkoon  Y avaruuden  X aliavaruus ja olkoon  i:Y\to X inkluusiokuvaus. Silloin jokaiselle topologiselle avaruudelle kuvaus  Z:  f:Z\to Y on jatkuva, jos ja vain jos yhdistetty kuvaus  i\circ f on jatkuva.
Tämä ominaisuus on karakteristinen siinä mielessä, että sitä voitaisiin käyttää vaihtoehtoisena määritelmänä relatiivitopologialle  Y:ssa.
Relatiivitopologialla on myös seuraavat ominaisuudet. Seuraavassa oletetaan, että  S on  X:n aliavaruus.
Jos  f:X\to Y on jatkuva, sen rajoittuma  S:ään on jatkuva.
Jos  f:X\to Y on jatkuva, myös  f:X\to f(X) on jatkuva.
Suljettuja joukkoja avaruudessa  S ovat  X:n suljettujen joukkojen ja  S:n leikkaukset, ja vain ne.
Jos  A on  S:n aliavaruus,  S on myös  X:n aliavaruus ja sellaisena sillä on sama topologia. Toisin sanoen   A perii  S:stä saman topologian kuin  X:stäkin.
Olkoon  S avaruuden  X avoin aliavaruus (jolloin  S\in \tau ). Silloin  S:n osajoukko on avoin  S:ssä, jos ja vain jos se on avoin  X:ssä.
Olkoon  S avaruuden  X suljettu aliavaruus (jolloin  X\setminus S\in \tau ). Silloin  S:n osajoukko on suljettu  S:ssä, jos ja vain jos se on suljettu  X:ssä.
Jos  B on  X:n topologian kanta, niin  B_{S}=\{U\cap S:U\in B\} on  S:n topologian kanta
Metrisen avaruuden osajoukon indusoitu topologia, joka saadaan rajoittamalla metriikka tähän osajoukkoon, on sama kuin saman osajoukon relatiivitopologia aliavaruutena.
Topologisten ominaisuuksien säilyminen

Jos siitä, että topologisella avaruudella on jokin topologinen ominaisuus, seuraa, että sama ominaisuus on myös sen kaikilla aliavaruuksilla, ominaisuutta sanotaan perinnölliseksi.  Jos ominaisuus on vain suljetuilla osajoukoilla, sitä sanotaan 'heikosti perinnölliseksi.
Täydellisesti metristyvän avaruuden jokainen avoin ja suljettu aliavaruus on täydellisesti metristyvä.
Bairen avaruuden jokainen avoin aliavaruus on Bairen avaruus.
Kompaktin avaruuden jokainen suljettu aliavaruus on kompakti.
Että avaruus on Hausdorffin avaruus, on perinnöllinen ominaisuus.
Avaruuden normaalius on heikosti perinnöllinen ominaisuus.
Että metrinen avaruus on totaalisesti rajoitettu, on perinnöllinen ominaisuus.
Että avaruus on täysin epäyhtenäinen, on perinnöllinen ominaisuus.
Että avaruus on N1-avaruus eli että sen jokaisella pisteellä on numeroituva ympäristökanta, on perinnöllinen kanta.
Että avaruus on N2-avaruus eli että sillä on numeroituva kanta, on perinnöllinen ominaisuus.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Subset topology
Relatiivitopologian karakteristinen ominaisuus
Käännös suomeksi
Videle

Videle on:
Videle, kaupunki Romaniassa
Karjalan tasavallassa sijaitsevasta Vitelen kylästä ja entisestä kunnasta toisinaan käytetty nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Videle”, voi hakea sivunnimihaulla, laajalla sivunnimihaulla tai tekstihaulla.
Vihtori Metsäranta

Vihtori Villehard Metsäranta (8. marraskuuta 1880 Laitila – 20. marraskuuta 1947 Helsinki) oli suomalainen maanviljelijä ja Suomen Kansan Demokraattisen Liiton kansanedustaja.
Metsärannan vanhemmat olivat sorvari Johan Viktor Virtanen ja Eeva Kustaava Lindgren. Hän kävi kansakoulun ja kansanopiston. Metsäranta oli muuraus- ja sorvaustöissä sekä toimi maanviljelijänä Laitilassa.
Metsäranta oli kansanedustajana 1945–1947 edustaen Turun läänin eteläistä vaalipiiriä. Hän kuoli kesken edustajakautensa ja hänen tilalleen eduskuntaan tuli SKDL:n Mauri Perkonoja. Hän oli Laitilan kunnallislautakunnan ja kunnanvaltuuston jäsenenä ja hän toimi myös Vakka-Suomen osuusliikkeen hallintoneuvoston puheenjohtajana.
Metsäranta oli naimisissa vuodesta 1910 Sesilia Lyydia Niileksen kanssa.
Vihtori Peltonen

Vihtori Peltonen voi viitata seuraaviin henkilöihin:
Johannes Linnankoski (oik. Vihtori Johan Peltonen)
Vihtori Peltonen, Lihasulan kartanon isäntä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vihtori Peltonen”, voi hakea sivunnimihaulla, laajalla sivunnimihaulla tai tekstihaulla.
Vicksburg (Michigan)

| Vicksburg |
| --- | --- |
 Vicksburgin pääkatu vuonna 1909.

 Koordinaatit: 42°7′14″N, 85°32′3″W 
Valtio:  Yhdysvallat
Osavaltio:   Michigan
Piirikunta:  Kalamazoo
Pinta-ala:  
 – Kokonaispinta-ala:  8,16 km²
 – Josta vettä:  0,36 km² 
Korkeus:  260 m
Väkiluku (2010):  2 906
 – Väestötiheys:  360 as./km²
Aikavyöhyke:  UTC-5 (kesäaika UTC-4)
 
 https://www.vicksburgmi.org/ 
Infobox OKVirheellinen NIMI-arvo: 
Vicksburg on kylä (village) Kalamazoon piirikunnassa, Michiganin osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 2 906. Vicksburg perustettiin 1871. Se on saanut nimensä John Vickersiltä, joka muutti nykyisen kaupungin alueelle 1831.
Kuvia kaupungista

Kirkko Vicksburgissa.
Fannyn kirjasto.
Tšuraptšan ulus

Tšuraptšan ulus eli Tšuraptšan piiri (ven. Чурапчинский улус (район), Tšuraptšinski ulus (raion), jak. Чурапчы улууһа, Tšuraptšy uluuha) on paikallinen itsehallntoalue Sahan tasavallan keskiosassa Venäjällä. Se rajoittuu pohjoisessa Ust-Aldanin ulusiin, idässä Tattan ja Tompon piireihin, etelässä Ust-Majan ja Amgan uluseihin ja lännessä Megino-Kangalassin ulusiin. Tšuraptšan ulusin pinta-ala on 12 600 km². Tärkeitä elinkeinoja ovat maatalous sekä nautakarjan ja hevosten kasvatus.
Keskilämpötila on tammikuussa -42 °C ja heinäkuussa +16...+17 °C. Vuoden keskimääräinen sademäärä on 200–250 mm.
Väestö

Vuonna 1989 uluusin asukasluku oli 18 400. Tuolloin väestöstä oli jakuutteja 97 prosenttia, venäläisiä 1,5 prosenttia, evenkejä 0,4 prosenttia, evenejä 0,3 prosenttia ja muita 0,8 prosenttia. Kaikkiaan alueen väestö koostui 29 eri kansallisuudesta.
Väestö > Asukasluvun kehitys

18 400 (1989)
19 400 (1999)
Hallinnollinen jako

Ulusiin kuuluu 17 naslegia eli maalaiskuntaa, joissa on yhteensä 29 asutusta. Hallinnollinen keskus on Tšuraptšan kylä.
Tšuraptšan ulusin naslegit (maalaiskunnat) (keskuskylä suluissa):
| 0 | 1 | 2 |
| --- | --- | --- |
|  Alağar (Tšyappara)  Arylah (Arylah)  Baxsy (Toloon)  Boltoŋo (Ikkis Xarbalaa)  Bolugur (Myndağaj)  Kytaanax (Kileŋki) |  Mugudaj (Maralaajy)  Odjuluun (Djabyla)  Solovjev (Myryla)  Sylaŋ (Uhun Küöl)  Tšakyr (Toloon)  Tšuraptša (Tšuraptša) |  Tölöj (Tölöj Djiriŋ)  Xadaar (Ürüŋ-Küöl)  Xajaxsyt (Tuora Küöl)  Xatyly (Maŋnajgy Xarbalaa)  Xoptoğo (Djiriŋ) |
Aiheesta muualla

Чурапчинский улус Tšuraptšan ulus Sahan tasavallan portaalissa.
Tšuraptšan ulusin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Vatsalaukunkiertymä

Mahalaukunkiertymä on  koirilla esiintyvä tila, jossa mahalaukku kiertyy itsensä ympäri. Mahalaukku sulkeutuu ja koira ei pysty ulostamaan tai oksentamaan. Oireina on mahan turpoaminen ja oksennusyritykset. Mahalaukunkiertymä on erittäin vakava tila ja vaatii aina eläinlääkärin hoitoa. Vatsan seutu tulee koiralla vatsalaukunkiertymässä niin kivuliaaksi, että kevytkin kosketus saa lempeänkin koiran puremaan jopa omistajaansa. Mahalaukunkiertymässä elimistö joutuu sokkitilaan ja sisäelinten verenkierto estyy. Kiertymä puretaan leikkauksessa, ja yleensä mahalaukku kiinnitetään ompelein vatsaontelon seinämään. Hoitamaton mahalaukunkiertymä johtaa koiran menehtymiseen. Vaiva on yleisempi suurilla koiraroduilla, joilla on syvä rintakehä. Ennaltaehkäisynä koiran ei kannata antaa juosta heti ruokailun jälkeen. Ruokakupin korottaminen lisää vatsalaukunkiertymän riskiä .
Aiheesta muualla

Suomen Briard ry, vatsalaukunkiertymä. Liisa Lehtonen. Web Archive 2010.
Vatsalaukun kiertymä. Eläinlääkäri.fi. Web Archive 2008.
Vesuviuksen observatorio

Alkuperäinen Vesuviuksen observatorio
Vesuviuksen observatorio (Osservatorio Vesuviano) on Etelä-Italiassa Napoliissa oleva vulkanologinen observatorio.
Observatorion perusti Molempain Sisiliain kuningaskunnan kuningas Ferdinando II di Borbone vuonna 1841, ja se on maailman vanhin vulkanologinen observatorio. Alkuperäinen rakennus valmistui Vesuviuksen rinteelle lähelle tutkittavaa tulivuorta. Nykyään alkuperäinen rakennus on museokäytössä, ja uusi Vesuviuksen observatorio sijaitsee Napolin kaupungissa. Sieltä käsin tarkkaillaan Campanian alueen tulivuoria: Vesuviusta, Campi Flegreita ja Ischiaa. Vesuviuksen observatorio tekee tutkimusta vulkanologian lisäksi geofysiikan ja geokemian aloilla.
Aiheesta muualla

Kuvia tai muita tiedostoja aiheesta Vesuviuksen observatorio Wikimedia Commonsissa
Osservatorio Vesuviano
Vatruska

Venäläisiä vatruskoja.
Vatruska (ven. ватрушка, vatruška) on karjalainen, perunasta ja vehnäjauhoista tehty, tavallisesti ympyränmuotoinen avopiiras. Myyntituotteena se tunnetaan Suomen Pohjois-Karjalassa, jolloin siinä on vehnäspohja, joka painellaan keskeltä syvemmäksi, jotta mannapuuro tai rahkapiimätäyte pysyisi siinä, vaikka reunoja ei taiteta täytteen päälle. Täyteaineeseen voi lisätä esimerkiksi rusinoita, kermaa, kananmunaa tai sokeria.
Etelä-Karjalassa vatruska on samaten pyöreä avopiirakka mutta kooltaan noin ruokalautasen kokoinen, ja täyte on yleensä suolainen. Täytteenä käytetään tavallisimmin perunasosetta, ja pohjana on ohraista hapantaikinaa (rieskataikinaa eli -tahdasta).
Venäläisen ruokakulttuurin piirissä vatruskat leivotaan hiivataikinasta, ja ne täytetään yleensä kuivaksi puserretulla rahkalla (ven. творог, tvorog). Erilaisten makeiden marmeladien ja hillojen käyttö on harvinaisempaa. Vatruskat tarjotaan yleensä keittojen lisukkeina, pikkulämpiminä tai kahvileipinä.
Sanan merkitys vaihtelee paikoittain ja ajankohdittain.
Aiheesta muualla

Vatruskan koostumus ja määritelmä (Kansanterveyslaitos) (Arkistoitu – Internet Archive)
Vaskunjärvi

| Vaskunjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°52′23″N, 24°05′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  Myllyoja 
Järvinumero:  35.326.1.001
Mittaustietoja
Pinnankorkeus:  104,4 m  
Rantaviiva:  3,634 km  
Pinta-ala:  32,852 ha  
Saaria:  ei saaria 
 fiVaskunjärvi 
Vaskunjärvi  on Pirkanmaalla Ruovedellä Jäminkipohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 33 hehtaaria ja se on 1,5 kilometriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 3,6 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Myllyojan valuma-alueeseen (35.326) se kuuluu. Järven vedenpinnan korkeus on 104,4 metriä mpy.
Vesuri

Vesuri
Erikokoisia vesureita
Vesurit (myös kassara) ovat hieman eri tarkoituksiin tehtyjä pienpuiden käsittelytyökaluja, joita on käytetty pääasiassa Euroopassa, mutta myös eurooppalaisten uudisasukkaiden viemänä Amerikassa ja osissa Aasiaa.
Puiden karsimiseen ja vesakon raivaukseen käytettävän vesurin karkaistusta teräksestä tehty terä on pitkä, litteä ja toiselta sivulta teroitettu. Tavallisesti pyöreä varsi on suoraan terän jatkeena. Terän kärki taipuu teroitetun sivun puolelle ja toimii vesuria käytettäessä terän suojana iskun osuessa maahan. Vesureita on monen kokoisia yhdelle ja kahdelle kädelle. Vesuri on yhdessä kirveen kanssa työkaluna myös perinteisessä lehdestyksessä.
Kassara

Kassara tai käsikassara on tehty samantapaiseksi kuin pieni vesuri, mutta sen terän kärki kääntyy ylöspäin, jotta sen varsinaisessa käyttötarkoituksessa, havujen hakkaamisessa, voidaan terä lyödä hakkuupölkkyyn terän kärjen estämättä. Ylös kääntyvää koukkumaista kärkeä voidaan käyttää havujen siirtelyyn.
Näiden työkalujen rakenteissa ja nimitysten käytössä on paikallisia eroavuuksia.
Vatsa

Ihmisen ja muurahaisen pään, rintakehän ja vatsan vertailu.
Ihmisen vatsa ja rintakehä.
Vatsa on yksi ihmisten ja eläinten ruumiinosista. Se sijaitsee pääpuolen suunnasta katsottuna keskiruumiin eli thoraxin (nisäkkäillä rintakehän) jälkeen. Muun muassa hyönteisillä vatsa on selvästi muista ruumiinosista erottuvassa takaruumiissa. Sen sijaan esimerkiksi nisäkkäillä vatsaa on usein vaikea kehon ulkopuolelta selvästi erottaa siihen läheisesti liittyvistä anatomisista alueista, rintakehästä ja lantiosta.
Kehon vatsaosan sisällä on monia tärkeitä sisäelimiä. Nisäkkäiden vatsan sisällä olevaa onteloa kutsutaan vatsaonteloksi, joka rajautuu palleaan ja lantion etuaukeamaan. Vatsaontelossa ovat keskeiset osat ruoansulatuskanavasta, kuten mahalaukku ja suurin osa paksu- ja ohutsuolesta. Lisäksi vatsaontelossa sijaitsevat nisäkkäiden maksa, haima, sappirakko, virtsarakko sekä perna. Munuaiset puolestaan sijaitsevat heti vatsaontelon takana.
Naaraspuolisilla nisäkkäillä vatsassa sijaitsee myös kohtu, joka tiineinä olevilla naarailla kasvaa voimakkaasti ja saa vatsan laajenemaan. Vatsan raskausaikainen kasvu ilmenee muun muassa ihmisillä varsin näkyvänä. Vatsan koko palautuu kuitenkin yleensä raskauden päättymisen jälkeen vähitellen aiempiin mittoihinsa.
Ihmisillä ylensyönti ja siihen liittyvät suuret painonvaihtelut tai raskaus ja synnytys voivat venyttää vatsan lihaskalvoa. Pitkäaikainen venytys voi heikentää vatsanpeitteiden joustavuutta ja johtaa veltostuneeseen vatsaan, joka saattaa roikkua kuin tyhjä pussi. Löystynyt ja veltostunut vatsan iho ja lihaskalvo on ulkonäköhaitta, joka voidaan kuitenkin korjata muotoiluleikkauksella. Mikäli vatsan lihaksisto on kunnossa, vatsan muotoa voidaan korjata myös pelkästään ihonalaista rasvakerrosta ohentamalla esimerkiksi rasvaimun keinoin.
Aiheesta muualla

Kuvia tai muita tiedostoja aiheesta Vatsa Wikimedia Commonsissa
Valtatie 60

| Valtatie 60> Interstate 60: Episodes of the Road |
| --- | --- |

Ohjaaja:  Bob Gale
Käsikirjoittaja:  Bob Gale
Tuottaja:   Bob Gale  Peter Bray  Neil Canton  Ira Deutchman  Peter Newman 
Säveltäjä:  Christophe Beck
Kuvaaja:  Denis Maloney
Leikkaaja:  Michael Fallavollita
Lavastaja:  Mun Ying Kwun
Pääosat:   James Marsden  Gary Oldman  Amy Smart  Christopher Lloyd  Chris Cooper 
Valmistustiedot
Valmistusmaa:   Kanada  Yhdysvallat 
Tuotantoyhtiö:   Fireworks Pictures  Seven Arts Pictures  Redeemable Features 
Levittäjä:  Samuel Goldwyn Films Netflix
Ensi-ilta:   2002-04-1313. huhtikuuta 2002 (Yhdysvallat)  
Kesto:  116 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Valtatie 60 (engl. Interstate 60: Episodes of the Road, myös lyhemmin Interstate 60 tai I-60) on vuonna 2002 ensi-iltansa saanut kanadalais-yhdysvaltalainen road movie -lajityyppiä edustava, seikkailua, draamaa, komediaa ja fantasiaa yhdistelevä elokuva, jonka on ohjannut ja käsikirjoittanut Bob Gale, joka oli myös yksi elokuvan tuottajista Peter Brayn, Neil Cantonin, Ira Deutchmanin ja Peter Newmanin ohella. Valtatie 60 on Bob Galen ensimmäinen elokuvaohjaus, ja sen pääosia näyttelevät James Marsden, Gary Oldman, Amy Smart, Christopher Lloyd ja Chris Cooper. Kurt Russell, Michael J. Fox ja Ann-Margret tekevät elokuvassa cameoroolit. Elokuva kertoo nuoren miehen erikoisesta matkasta oudolla valtatiellä, jota ei löydy kartoista.
Juoni

Neal Oliver (James Marsden) täyttää 23 vuotta, mutta hän ei ole varma mitä tulevaisuudeltaan haluaisi. Hän esittää syntymäpäivänään toiveen, jotta saisi vastauksia elämän moniin kysymyksiin. Hän tapaa salaperäisen O. W. Grantin (Gary Oldman), jolla on kyky toteuttaa ihmisten toiveita hieman kierolla tavalla. Kun Neal esittää toiveensa ääneen, hän saa pian tehtäväkseen kuljettaa paketin paikkaan, josta kukaan ei ole kuullutkaan, pitkin valtatietä, jota ei pitäisi olla olemassakaan. Automatkasta tulee avartava seikkailu, jonka varrella Neal kohtaa erikoisia paikkoja ja tapaa kummallisia ihmisiä, jotka kertovat vastauksia elämään. Neal joutuu tekemään paljon valintoja, jotka vaikuttavat ratkaisevasti matkan kulkuun.
Tuotanto

Valtatie 60:n kuvaukset alkoivat 18. syyskuuta 2000. Elokuva kuvattiin seitsemän miljoonan dollarin budjetilla Arizonan osavaltiossa Yhdysvalloissa ja Ontarion provinssissa Kanadassa. Arizonassa elokuvan kuvauspaikkana oli Phoenix’n kaupunki ja Ontariossa Toronton kaupunki ja Brockin kaupungin Sunderlandin ja Canningtonin kunnat. Elokuvan kuvaukset saatiin päätökseen lokakuussa 2000. Elokuvan tuotantoyhtiöinä olivat Fireworks Pictures, Seven Arts Pictures ja Redeemable Features.
Julkaisu ja vastaanotto

Valtatie 60 sai ensi-iltansa Yhdysvalloissa Newportin elokuvajuhlilla Rhode Islandin Newportissa 13. huhtikuuta 2002. Ensi-illan jälkeen elokuva kiersi useita elokuvajuhlia ympäri maailmaa vuosina 2002–2003, kunnes Universal Studios julkaisi sen DVD:lle Yhdysvalloissa 14. lokakuuta 2003. Elokuva sai muutamissa maissa teatteriensi-illan, mutta enimmäkseen se julkaistiin suoraan DVD:lle. Samuel Goldwyn Films levitti elokuvaa Yhdysvaltain elokuvajuhliin vuosina 2002–2003. Elokuva ei saanut Suomessakaan teatteriensi-iltaa, mutta Scanbox Entertainment Finland Oy julkaisi sen VHS:lle vuonna 2002 ja DVD:lle 2003.
Valtatie 60 on saanut elokuvakriitikoilta myönteisen vastaanoton. Rotten Tomatoes -sivuston mukaan 80 % kriitikoista on antanut elokuvalle positiivisen arvosanan 6,4/10 keskiarvolla. Keräys perustuu viiteen arviointiin. 7 889 käyttäjästä 86 % on antanut elokuvalle positiivisen arvosanan 3,9/5 keskiarvolla. Internet Movie Databasen 23 583 käyttäjää on antanut elokuvalle keskiarvon 7,7/10.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Saturn-palkinto | Paras DVD-julkaisu |  | Ehdokkuus |
| DVD Exclusive -palkinto | Paras DVD-julkaisun saanut elokuva | Peter Bray Neil Canton Bob Gale | Voitto |
| DVD Exclusive -palkinto | Paras käsikirjoitus DVD-julkaisun saaneessa elokuvassa | Bob Gale | Voitto |
| DVD Exclusive -palkinto | Paras ohjaus DVD-julkaisun saaneessa elokuvassa | Bob Gale | Ehdokkuus |
| DVD Exclusive -palkinto | Paras miessivuosa DVD-julkaisun saaneessa elokuvassa | Chris Cooper | Ehdokkuus |
| DVD Exclusive -palkinto | Paras miessivuosa DVD-julkaisun saaneessa elokuvassa | Gary Oldman | Ehdokkuus |
| DVD Exclusive -palkinto | Paras naissivuosa DVD-julkaisun saaneessa elokuvassa | Amy Smart | Ehdokkuus |
Aiheesta muualla

Valtatie 60 Internet Movie Databasessa (englanniksi)
Valtatie 60 Elonet.
Valtatie 60 AllMoviessa. (englanniksi)
Valkoinen linna (Monmoutshire)

| Valkoinen linna> Castell Gwyn |
| --- | --- |

Sijainti:  Monmouthshire, Wales
Koordinaatit:  51°50′43.44″N, 2°54′10.44″W
Rakennustyyppi:  linna
Omistaja:  Cadw
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Valkoinen linna (engl. White Castle) on normannien Englannin valloituksen jälkeen perustama linna Monmouthshiressa, Walesissa. Suuren walesilaiskapinan seurauksena kuningas Tapani muodosti "Kolmen linnan" lordikunnan, joka puolusti aluetta satojen vuosien ajan.
Ensimmäiset rakennelmat ovat olleet maa-ainesta ja puuta. Kuningas Juhana Maaton lahjoitti Grosmontin, Skenfrithin ja Valkoisen linnan Hubert de Burghille, joka jäi sotavangiksi Ranskassa. Palattuaan vankeudesta hän linnan takaisin pitkän omistajuuskiistan päätteeksi. 1260-luvun jälkeen linnaa laajennettiin walesilaisuhan vuoksi. Tällöin lisättiin kehämuuriin pyöreät tornit, korvattiin vanha sydänlinna sisemmällä porttihuoneella ja ulkopiha suljettiin uudella kehämuurilla, johon kuuluivat valtavat kulmatornit ja uusi portti.
Epätavanomaiset ampuma-aukot
Edvard I:n Walesin valloitus teki linnasta strategisesti vähempiarvoisen ja 1500-luvulla se oli jo huonossa kunnossa.
Cadwin omistuksessa oleva linna on Grade I -luokan suojelukohde. Hyvin säilyneet keskiaikaiset tornit ovat yksi suojeluperuste.
Aiheesta muualla

Kuvia tai muita tiedostoja aiheesta Valkoinen linna (Monmoutshire) Wikimedia Commonsissa
Vall de Benás

Vall de Benás
Vall de Benás (patueesia, aragonian yleiskielellä val de Benás, katalaaniksi vall de Benasc, esp. valle de Benasque) on Pyreneitten laakso Ribagorzan piirikunnassa Uescan maakunnassa Koillis-Aragoniassa. Alueella puhutaan patueesia eli toiselta nimeltään benaskeesia, jota pidetään aragonian ja katalaanin kielten välisenä siirtymämurteena ja joskus omana kielenäänkin.[lähde? ]
Uinnin maailmanmestaruuskilpailut 1978

Uinnin pitkän radan maailmanmestaruuskilpailut järjestettiin vuonna 1978 Länsi-Saksan Länsi-Berliinissä 20.–28. elokuuta. Kilpailujen järjestäjänä toimi Kansainvälinen uimaliitto FINA. Kilpailulajeina olivat ratauinti, uimahypyt, taitouinti ja vesipallo.
Mitalistit > Uinti > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Vapaauinti
| 100 m |  David McCagg | 50,24 KE |  Jim Montgomery | 50,73 |  Klaus Steinbach | 50,79 |
| 200 m |  Bill Forrester | 1.51,02 KE |  Rowdy Gaines | 1.51,10 |  Sergei Kopljakov | 1.51,33 |
| 400 m |  Vladimir Salnikov | 3.51,94 KE |  Jeff Float | 3.53,42 |  Bill Forrester | 3.53,97 |
| 1 500 m |  Vladimir Salnikov | 15.03,99 KE |  Borut Petrič | 15.20,77 |  Bobby Hackett | 15.23,38 |
Selkäuinti
| 100 m |  Bob Jackson | 56,36 KE |  Peter Rocca | 56,69 |  Rômulo Arantes | 58,01 |
| 200 m |  Jesse Vassallo | 2.02,16 |  Gary Hurring | 2.03,71 |  Zoltán Verrasztó | 2.03,90 |
Rintauinti
| 100 m |  Walter Kusch | 1.03,56 KE |  Graham Smith | 1.03,60 |  Gerald Mörken | 1.03,62 |
| 200 m |  Nick Nevid | 2.18,37 |  Arsens Miskarovs | 2.18,42 |  Walter Kusch | 2.20,16 |
Perhosuinti
| 100 m |  Joe Bottom | 54,30 |  Greg Jagenburg | 55,26 |  Pär Arvidsson | 55,38 |
| 200 m |  Mike Bruner | 1.59,38 KE |  Steve Gregg | 1.59,80 |  Roger Pyttel | 2.01,22 |
Sekauinti
| 200 m |  Graham Smith | 2.03,65 ME |  Jesse Vassallo | 2.04,99 |  Oleksandr Sydorenko | 2.05,29 |
| 400 m |  Jesse Vassallo | 4.20,05 ME |  Sergei Fesenko | 4.22,29 |  András Hargitay | 4.27,04 |
Viestit
| 4 × 100 m vapaauinti |  Yhdysvallat Jack Babashoff Rowdy Gaines Jim Montgomery David McCagg | 3.19,74 ME |  Länsi-Saksa Andreas Schmidt Ulrich Temps Peter Knust Klaus Steinbach | 3.26,65 |  Ruotsi Per Holmertz Dan Larsson Per-Ola Quist Per-Alvar Magnusson | 3.26,95 |
| 4 × 200 m vapaauinti |  Yhdysvallat Bruce Furniss Bill Forrester Bobby Hackett Rowdy Gaines | 7.20,82 ME |  Neuvostoliitto Sergei Rusin Andrei Krylov Vladimir Salnikov Sergei Kopljakov | 7.28,41 |  Länsi-Saksa Andreas Schmidt Peter Knust Karsten Lippmann Frank Wennmann | 7.33,29 |
| 4 × 100 m sekauinti |  Yhdysvallat Bob Jackson Nick Nevid Joe Bottom David McCagg | 3.44,63 KE |  Länsi-Saksa Klaus Steinbach Walter Kusch Michael Kraus Andreas Schmidt | 3.48,58 |  Iso-Britannia Gary Abraham Duncan Goodhew John Mills Martin Smith | 3.49,06 |